 pej
                                         udskrift
                                              af
                          sø- & handelsrettens dombog
                                        ____________
                                         kendelse
afsagt den 13. juli 2015.
b-107-15
s aps under konkurs
(advokat bo vadt christensen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 5. maj
2011 af p1 med en selskabskapital på 80.000 kr., der blev indbetalt kontant til kurs 100. x har
ifølge samme rapport siden den 25. maj 2011 og frem til den 8. september 2011 været regi-
streret som direktør i selskabet. x har igen i perioden den 28. november 2011 og til den 29.
                                                      -2-
september 2014 været registreret som direktør i selskabet, hvis formål var ”at udøve virk-
somhed med handel og service samt aktiviteter i tilknytning hertil”.
erhvervsstyrelsen traf den 21. august 2014 beslutning om tvangsopløsning af selskabet, og
den 29. september 2014 blev advokat bo vadt christensen udnævnt som likvidator. på den-
nes anmodning blev selskabet den … 2014 taget under konkursbehandling, og likvidator
blev samtidig udpeget som kurator i konkursboet.
retten har den 2. marts 2015 taget kurators indstilling om at indlede konkurskarantænesag
mod x til følge.
påstande
i et processkrift modtaget i sø- og handelsretten den 20. marts 2015 har kurator nedlagt på-
stand om, at x pålægges konkurskarantæne i tre år.
processkriftet er via e-boks forkyndt for x den 4. juni 2015, hvor han samtidig bekræftede at
have modtaget rettens brev af 2. juni 2015 med bilag. brevet indeholdt en svarfrist på 14 dage
fra forkyndelsen. x har ikke i øvrigt svaret på rettens henvendelser og har således hverken
nedlagt en påstand eller anmodet om mundtlig behandling. sagen er herefter behandlet på
skriftligt grundlag.
oplysninger i sagen
det hedder i kurators processkrift blandt andet:
       ” … selskabet har ifølge oplysninger fra selskabets tidligere direktør, sagsøgte x, haft til formål at drive
       virksomhed med rengøring som underleverandør for andre rengøringsfirmaer.
       selskabet var forud for konkursbehandlingen taget under tvangsopløsning på baggrund af erhvervssty-
       relsens beslutning af 21. august 2014. baggrunden herfor var, at selskabet ikke havde indleveret årsrap-
                                                   -3-
port for perioden 1. januar – 31. december 2013, jf. brev fra erhvervsstyrelsen til sø- og handelsretten af
21. august 2014 …
skifteretten udpegede undertegnede som likvidator for selskabet … i forbindelse med tvangsopløsningsbe-
handlingen kunne det konstateres, at der ikke var midler i boet til at dække omkostningerne i forbindelse
med tvangsopløsningssagen. undertegnede indgav derfor konkursbegæring mod selskabet. sø- og han-
delsretten afsagde herefter den … 2014 konkursdekret over selskabet, og undertegnede blev udpeget som
kurator …
sagsøgte var indkaldt til at afgive vidneforklaring i skifteretten den 26. januar 2015, hvor han oplyste, at
selskabets aktiviteter ophørte i september 2013, da det ikke kunne betale sig at drive virksomhed som un-
derleverandør, og det ikke lykkedes ham at skaffe egne kundeaftaler …
1.       selskabets aktiver og passiver
der findes på nuværende tidspunkt ingen aktiver i selskabet.
seneste årsrapport for selskabet foreligger for perioden 1. januar – 31. december 2012, og det fremgår her-
af, at selskabet i 2012 har realiseret et underskud på kr. 124.896,00 ...
kurator har endvidere modtaget en saldobalance pr. 30. juni 2013, der fremlægges … det fremgår heraf,
at selskabet i perioden 1. januar – 30. juni 2013 har realiseret et underskud på kr. 177.845,71. selskabet
havde ifølge balancen pr. 30. juni 2013 aktiver for i alt kr. 842.371,95, og passiver for i alt kr.
1.020.217,66.
det fremgår af balancen, at selskabets aktiver hovedsageligt bestod af likvide beholdninger, hvilke beløb
imidlertid ikke fremgår som indestående på selskabets bankkonto den 30. juni 2013. selskabets bankkon-
toudtog for perioden 21. april 2013 – 10. februar 2014, hvor selskabets bankkonto hos nordea opsiges,
fremlægges … det fremgår heraf, at saldoen pr. 30. juni 2013 var kr. 10.792,53.
selskabets passiver bestod pr. 30. juni 2013 hovedsageligt af kortfristede gældsforpligtelser, heraf ikke
ubetydelige moms- og skatterestancer.
der er i konkursboet anmeldt krav for i alt kr. 715.978,99, hvoraf skat’s krav udgør kr. 619.113,15 …
                                                   -4-
grundlag for konkurskarantæne
konkurskarantæne kan pålægges den, der har deltaget i ledelsen af skyldnerens virksomhed senere end et
år før datoen for erhvervsstyrelsens beslutning om tvangsopløsning, jf. konkurslovens § 157, stk. 1.
sagsøgte har fra den 28. november 2011 og indtil selskabet blev taget under tvangsopløsning været regi-
streret som direktør i selskabet, og han har således deltaget i ledelsen i perioden 1 år forud for erhvervs-
styrelsens beslutning om at tvangsopløse selskabet den 21. august 2014, jf. bilag 2.
kurator har i forbindelse med konkursbehandlingen undersøgt selskabets forhold, herunder gennemgået
selskabets bogføringsbilag samt oplysninger modtaget fra selskabets bankforbindelse, erhvervsstyrelsen
samt skat.
     1.1. mangler ved bogføring og regnskab:
kurator modtog i forbindelse med vidneafhøringen af sagsøgte den 26. januar 2015 … selskabets bogfø-
ringsmateriale, som bestod af to sorte poser med bilag. bilagene var indsat i 8 ringbind, og der foreligger
bilagsmateriale fra 2011 og frem til 1. august 2013.
det er kurators opfattelse, at selskabets bogføringsmateriale ikke opfylder bogføringslovens krav hertil, jf.
lovens §§ 6-9. det modtagne materiale består hovedsageligt af bilagsmateriale, herunder udgiftsbilag og
køb- og salgsfakturaer. der er efter kurators opfattelse ikke foretaget nøjagtige registreringer af transakti-
oner, jf. bogføringslovens § 7, ligesom der mangler en ikke uvæsentlig mængde bilag, jf. bogføringslovens
§ 9. det er derfor ikke muligt at følge et transaktionsspor, jf. bogføringslovens § 4, stk. 1, jf. § 8.
kurator har som ovenfor anført modtaget saldobalance pr. 30. juni 2013, jf. bilag 9, men det er kurators
opfattelse, at den ikke er retvisende. der henvises i den forbindelse særligt til, at indestående på bankkon-
toen skulle være kr. 1.158.453,83, hvilket ikke stemmer med bankkontoudtoget …
herudover stemmer momsopgørelsen ikke umiddelbart med selskabets omsætning, som er opgjort til kr.
1.329.278,39, mens selskabets salgsmoms er opgjort til kr. 611.745,08.
der foreligger ikke selvstændige skatte- og afgiftsopgørelser, som kan bidrage til forståelsen heraf.
                                                     -5-
det fremgår endvidere ikke af selskabets bogføring, hvad posten ”dækningsbidrag 1” vedrører.
der fremgår af selskabets bankkontoudtog posteringer helt frem til og med december 2013. der er imidler-
tid ikke foretaget egentlig bogføring længere frem end 30. juni 2013.
der er herudover i strid med årsregnskabslovens § 2 ikke indgivet årsrapport for perioden 1. januar 2013-
31. december 2013.
      1.2. ulovlige lån, jf. selskabslovens § 210, stk. 1:
kurator har gennemgået selskabets bankkontoudtog for perioden 21. april 2013 – 10. februar 2014 og
sammenholdt posteringerne med selskabets bogføringsbilag. det står herved klart, at regnskabsmaterialet
er mangelfuldt, og at flere af udbetalinger/overførsler fra selskabets bankkonto er uden underliggende bi-
lag eller anden dokumentation.
de udokumenterede udbetalinger/overførsler må derfor efter kurators opfattelse anses som et ulovligt lån
til sagsøgte, jf. selskabslovens § 210, stk. 1.
det er kurators opfattelse, at de udokumenterede udbetalinger/overførsler kan være en forklaring på, at
selskabet ifølge saldobalancen pr. 30. juni 2013 … har så store likvide beholdninger, selvom der ikke er et
tilsvarende indestående på selskabets bankkonto.
kurator har for perioden 21. april – 31. december 2013 opgjort de udokumenterede udbetalinger og over-
førsler fra selskabets konto i nordea til i alt kr. 874.300.
      1.3. skatte- og afgiftsmæssige forhold:
kurator har ved gennemgang af oplysninger fra skat konstateret, at selskabet har gæld til skat for i
alt kr. 619.113,15, jf. udskrift af selskabets skattekonto for perioden 1. januar 2012 – 24. oktober 2014 …
det fremgår af selskabets bankkontoudtog, jf. bilag 9, at selskabet på intet tidspunkt efter den 30. juni
2013 har foretaget indbetalinger til skat.
… fremlægges oversigt over indtægter og hævede beløb fra selskabets konto for 2. halvår 2013.
                                                         -6-
     selskabet har i perioden haft indtægter for i alt kr. 924.618,63, hvoraf salgsmoms udgør kr. 184.923,73,
     som ikke er indberettet til skat …
     sagsøgte har i samme periode hævet kontant/overført til sig selv i alt kr. 544.400,00.
     sagsøgte har oplyst, at selskabets virksomhed ophørte i september 2013. det følger imidlertid af de forelø-
     bige fastsættelser af moms i 2014 … at selskabet ikke har underrettet told- og skatteforvaltningen om
     virksomhedens ophør, hvilket den ansvarlige daglige ledelse er forpligtet til at gøre senest 8 dage efter
     virksomhedens ophør, jf. momslovens § 47, stk. 6.
synspunkter
kurator har i sit processkrift til støtte for påstanden blandt andet anført:
     ” … det gøres i henhold til påstanden om at sagsøgte pålægges konkurskarantæne gældende,
     at     sagsøgte er ansvarlig for selskabets manglende opfyldelse af bogføringslovens krav om forsvarlig
            bogføring samt overholdelse af god bogføringsskik, jf. bogføringslovens §§ 6-9, hvilket i grove til-
            fælde kan være strafbart, jf. straffelovens § 302, stk. 1, nr. 1 og 2,
     at     forsvarlig bogføring er af afgørende betydning for, at der kan udarbejdes et retvisende regnskab
            samt retvisende opgørelser over skatter og afgifter, og for kurators efterfølgende mulighed for at
            kontrollere og følge transaktionsspor,
     at     det som følge af den mangelfulde bogføring er nærmest umuligt for kurator at vurdere, om selska-
            bet ejer aktiver, eller om der foreligger omstødelige dispositioner,
     at     sagsøgte som ansvarlig direktør for selskabet i strid med årsregnskabslovens §§ 2 og 8 har undladt
            at lade udarbejde og indgive årsrapport for regnskabsåret 2012/13, hvilket i grove tilfælde kan væ-
            re strafbart, jf. straffelovens § 302, stk. 1, nr. 4,
     at     der foreligger et ulovligt lån i henhold til selskabslovens § 210, stk. 1, stort kr. 874.300,-, hvilket
            sagsøgte som direktør i selskabet bærer ansvaret for etableringen af,
     at     sagsøgte endvidere bærer ansvaret for, at selskabet ikke har indeholdt skat af det ulovlige lån i strid
            med ligningslovens § 16 e,
     at     sagsøgte er ansvarlig for den manglende underretning til told- og skatteforvaltningen om virk-
            somhedens ophør, jf. momslovens § 47, stk. 6,
     at     sagsøgte ved de utallige overførsler/udbetalinger særligt i perioden efter den 30. juni 2013 har
            handlet groft uforsvarligt ved ikke at betale skatterestancer, særligt under hensyn til at det følger
            af selskabets bankkontoudtog, at selskabet har haft indtægter for kr. 924.618,63,
     at     sagsøgte ikke har opfyldt sine forpligtelser i henhold til selskabslovens §§ 117, stk. 2, og 118, idet
            han ikke har sikret en forsvarlig organisation af selskabets virksomhed, eller at selskabets bogføring
            er sket under iagttagelse af lovgivningens regler herom, og at formueforvaltningen er foregået på
            en betryggende måde,
                                                       -7-
       at     sagsøgtes handlinger er udtryk for ansvarspådragende og groft uforsvarlig adfærd, der i høj grad
              statuerer et misbrug af den begrænsede selskabshæftelse, hvilket har medført et væsentligt tab for
              selskabets kreditorer, særligt skat og statskassen som tvangskreditorer, og
       at     sagsøgte derfor på grund af groft uforsvarlig forretningsførelse er uegnet til at deltage i ledelsen af
              en virksomhed, hvorfor han skal pålægges konkurskarantæne i 3 år, jf. konkurslovens §§ 157 og
              158.
       såfremt sagsøgte undlader at medvirke til sagens oplysning, gøres det endvidere gældende, at dette skal
       tillægges processuel skadesvirkning, jf. konkurslovens § 162, stk. 6 …”
sø- og handelsretten skal udtale:
retten lægger efter de foreliggende oplysninger som ubestridt til grund, at x har været di-
rektør for selskabet i den periode som er omfattet af konkurslovens § 157, stk. 1. retten læg-
ger videre som ubestridt til grund, at selskabets bogføring i perioden var manglefuld, at ku-
rator som følge af den mangelfulde bogføring ikke har kunnet vurdere, om selskabet ejer ak-
tiver eller der foreligger omstødelige dispositioner, at der ikke er udarbejdet årsrapport for
selskabet, at der foreligger et ulovligt anpartshaverlån på ca. 870.000 kr., at der ikke er inde-
holdt skat af lånet, at der ikke er sket underretning til told- og skatteforvaltningen af virk-
somhedens ophør, at der ikke er betalt skatterestancer, og at x ikke har opfyldt sine forplig-
telser efter selskabslovgivningen. retten lægger endelig til grund, at kreditorerne, herunder
skat, har lidt væsentlige tab som følge af x’s adfærd i selskabet. x findes derfor at have ud-
vist en groft uforsvarlig forretningsførelse og må antages at være uegnet til at deltage i ledel-
sen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                              derfor bestemmes:
x pålægges konkurskarantæne i tre år.
                                                -8-
x betaler inden 14 dage fra dato til statskassen sagens omkostninger med 12.500 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
